
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1146 

29 Ιουλίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση υπερωριακής εργασίας υπαλλήλων του Δη- 


μοκρίτειου Πανεπιστημίου Θράκης. 1 

Ρύθμιση κυνηγίου αγριόχοιρου και ορεινής πέρδικας 

στο Νομό Άρτας περιόδου 2004 - 2007. 2 

Τροποποίηση ορίων Καταφυγίου άγριας ζωής περιο¬ 
χής «Αθαμανίου - Θεοδωριάνων» Δήμου Αθαμανίας 
και Κοινότητας Θεοδωριάνων Νομού Άρτας, Περι¬ 
φέρειας Ηπείρου». 3 

Έγκριση του Οργανισμού Εσωτερικών Υπηρεσίας του 

ΝΠΔΔ «Δημοτικό Γυμναστήριο Κιάτου». 4 

Καθιέρωση υπερωριακής εργασίας υπαλλήλων του 

Δήμου Μαρμαρίου Ν. Εύβοιας. 5 

Μεταφορά τριών (3) κενών οργανικών θέσεων ΔΕΠ 
από το Πολυτεχνείο Κρήτης στο Γ ενικό Τμήμα του 
Ιδρύματος. 6 


ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. 31118/2004 
απόφαση του Υπουργού Απασχόλησης και Κοινω¬ 
νικής Προστασίας. 7 

Διόρθωση σφάλματος στην αριθ. 172344/2582/ 

4.7.1985 απόφαση του Υπουργού Γεωργίας. 8 

Διόρθωση σφάλματος στην 3088/11.5.2004 απόφαση 
του Γ ενικού Γ ραμματέα Περιφέρειας Ηπείρου. 9 


ΑΠΟΦΑΣΕΙ Σ 

Αριθ. 3878 (1) 

Έγκριση υπερωριακής εργασίας υπαλλήλων του Δημο- 
κρίτειου Πανεπιστημίου Θράκης. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 
2081/1992. 

2. Το Π.Δ. 368/1989 «Οργανισμός Υπουργείου Εργα¬ 
σίας» όπως τροποποιήθηκε και συμπληρώθηκε μεταγενέ¬ 
στερα με το Π .Δ. 436/1991. 

3. Το Π.Δ. 95/1993 «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 


4. Το Π.Δ. 372/1995 «Μεταφοράτης Γενικής Γραμματεί- 
ας Κοινωνικών Ασφαλίσεων από το Υπουργείο Υγείας - 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας». 

5. Τις διατάξεις του Ν.Δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/1973. 

6. Τις διατάξεις του άρθρου 18του Π.Δ/τοςτης 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λπ.» που 
διατηρήθηκε σε ισχύ με το άρθρο 16 του Ν.Δ. 1037/1971 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

7. Τις διατάξεις του Π.Δ/τος της 27.6.1932 «περί κωδι- 
κοποιήσεως και συμπληρώσεως των περί δώρου εργα¬ 
σίας διατάξεων». 

8. Τις διατάξεις του Β.Δ/τοςτης 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α, και των λοιπών Ν.Π.Δ.Δ.». 

10. Την αριθ. 2/80345/0004/8.11.1999 Κ.Υ.Α. «Μεταβί¬ 
βαση εξουσίας υπογραφής σύμφωνα με το άρθρο 7 παρ. 
1 του Ν. 1943/1991». 

11. Το άρθρο 16του Ν. 3205/2003. 

12. Την απόφαση του Υπουργού Εργασίας και Κοιν. 
Ασφαλίσεων αριθ. 3836/17.6.2004 (ΦΕΚ 958/Β/25.6.2004) 
«Καθορισμός ανωτάτων ορίων υπερωριακής απασχόλη¬ 
σης των εργαζομένων στις βιομηχανικές, βιοτεχνικές επι¬ 
χειρήσεις, εκμεταλλεύσεις και εργασίες Β' ημερολογια¬ 
κού εξαμήνου 2004». 

13. Την αριθμ. 33 της 30.5.1997 ΠΥΣ «Τροποποίηση και 
αναμόρφωση της αριθμ. 88/2.8.1995 ΠΥΣ και προσαρμο¬ 
γή της στις διατάξεις του Ν. 2470/1997 (ΦΕΚ 
109/Α/30.5.1997). 

14. Το μεαρ. πρωτ. 19535α/Β2/10.6.2004, έγγραφο του 
Υπουργείο Εθνικής Παιδείας και Θρησκευμάτων, καθώς 
και το υπ’αρ. Β 3523/13.2.2004 έγγραφο του Δημοκριτεί- 
ου Πανεπιστημίου Θράκης. 

15. Την από 29.6.2004 γνώμη του Ανωτάτου Συμβουλί¬ 
ου Εργασίας (ΑΣΕ). 

16. Το γεγονός ότι η δαπάνη μισθοδοσίας έχει προβλε- 
φθεί να καλυφθεί από τοντακτικό προϋπολογισμό του Δη- 
μοκρίτειου Παν/μίου Θράκης, ποσό 6.700 ευρώ, αποφα¬ 
σίζουμε: 

Εγκρίνουμε την απογευματινή υπερωριακή εργασία: 

Για δύο (2) οδηγούς του Δημοκρίτειου Παν/μίου Θρά¬ 
κης (με σχέση εργασίας Ιδιωτικού Δικαίου), μέχρι είκοσι 
δύο (22) ώρες το μήνα, ο καθένας, πλέον των νομίμων 
ορίων υπερωριακής εργασίας. 

Η απόφαση αυτή ισχύει αναδρομικά ένα μήνα από τη 
δημοσίευσή της στην Εφημερίδα της Κυβερνήσεως και 
μέχρι 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2004 

Ο Γ ενικός Γ ραμματέας 
Απασχόλησης και Κοινωνικής Προστασίας 
ΔΗΜ. ΚΟΝΤΟΣ 
-♦- 

Αριθ. 2750 (2) 

Ρύθμιση κυνηγίου αγριόχοιρου και ορεινής πέρδικας 
στο Νομό Άρτας περιόδου 2004 - 2007. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α. Του Ν.Δ. 86/1969 «Περί Δασικού Κώδικος» άρθρο 258 
παρ.2 εδάφιο στ. και παρ.5 όπως η παρ. αυτή προστέθη¬ 
κε στο ανώτερο άρθρο με την παρ. 3 του άρθρου 7του Ν. 
177/1975 (Φ.Ε.Κ. 205/1975 τ. Α') και του άρθρου 5παρ. 3 
της υπ’ αριθ. 414985/1985 ΚΥΑ (Φ.Ε.Κ. 257 τ. Β') καθώς 
και του άρθρου 259του Ν.Δ. 86/1969 παρ. 2β. 

β. Του Ν. 2503/1997 (Φ.Ε.Κ. 107/1997 τ. Α') « Διοίκηση, 
Οργάνωση, Στελέχωση της Περιφέρειας κ.λπ.». 

2. Το Π.Δ. 94/1993 « Περί καθορισμού αρμοδιοτήτων 
που διατηρούνται από τον Υπουργό και τις Περιφερεια¬ 
κές αρχές» σε συνδυασμό με την αριθ. 20446/27.9.2001 
απόφασης του Γ ενικού Γ ραμματέα Περιφέρειας Ηπείρου 
περί μεταβίβασης αρμοδιοτήτων (Φ.Ε.Κ. 1254/2001 τ. Β'). 

3. Την ανάγκη διατήρησης των πληθυσμών του αγριό¬ 
χοιρου και της ορεινής πέρδικας σε ικανοποιητικά επίπε¬ 
δα έτσι ώστε να διατηρηθεί η φυσική και βιολογική ισορ¬ 
ροπία τους. 

4. Το γεγονός ότι ο αριθμός του αγριόχοιρου παρά την 
διετή απαγόρευση είναι πολύ μικρός και της ορεινής 
πέρδικας έχει φθάσει σε οριακά επίπεδα στο Νομό Άρ¬ 
τας. 

5. Τις προτάσεις των Κυνηγετικών Συλλόγωντου Νομού 
Άρτας, αποφασίζουμε: 

1. Απαγορεύουμε τη Θήρα του αγριόχοιρου στο Νομό 
Άρτας για μία (1) κυνηγετική περίοδο 2004 - 2005. 

2. Επιτρέπουμε τη Θήρα της ορεινής πέρδικας Τετάρτη 
και Κυριακή για τις επόμενες τρεις (3) κυνηγετικές περιό¬ 
δους 2004-2007. 

3. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

4. Η ισχύς της παρούσας άρχεται από της δημοσιεύσε- 
ώς της στην Εφημερίδα της Κυβερνήσεως και κάθε άλλη 
σχετική με το θέμα απόφαση παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 30 Ιουνίου 2004 

Ο Γενικός Γ ραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 


Αριθ. 2496 (3) 

Τ ροποποίηση ορίων Καταφυγίου άγριας ζωής περιοχής 
«Αθαμανίου - ©εοδωριάνων» Δήμου Αθαμανίας και 
Κοινότητας Θεοδωριάνων Νομού Άρτας, Περιφέρειας 
Ηπείρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α. Του Ν.Δ. 86/1969 «ΠερίΔασικού Κώδικος». 

β. Του Ν.Δ. 996/1971 «Περί αντικαταστάσεως και συ- 
μπληρώσεως διατάξεων τινών του Νομοθετικού Διατάγ¬ 
ματος 86/1969 «Περί Δασικού Κώδικος» κ.λπ.». 

γ. Του Ν. 177/1975 «Περί αντικαταστάσεως και συμπλη- 
ρώσεως διατάξεων τινών του Νομοθετικού Διατάγματος 
86/1969». 

δ. Του Ν.2218/94 (Φ.Ε.Κ. 90/1994τ. Α') «Ίδρυση Νομαρ¬ 
χιακής Αυτοδιοίκησης, τροποποίηση διατάξεων για την 
πρωτοβάθμια αυτοδιοίκηση κ.λπ.» όπως αυτές συμπλη¬ 
ρώθηκαν με τις διατάξεις του Ν. 2240/1994 (Φ.Ε.Κ. 
153/1994 τ. Α') «Συμπλήρωση διατάξεων για την Νομαρ¬ 
χιακή Αυτοδιοίκηση κ.λπ.». 

ε. Του Ν. 2503/1997 ( Φ.Ε.Κ. 107/1997 τ. Α') « Διοίκηση, 
Οργάνωση, Στελέχωση της Περιφέρειας κ.λπ.». 

στ. Του Ν.2637/1998 «Σύσταση Οργανισμού Πιστοποίη¬ 
σης κ.λπ.», (Φ.Ε.Κ. 200/1998τ. Α'), με το οποίο τροποποι¬ 
ήθηκαν τα άρθρα 253 και 254του Ν.Δ. 86/1969, όπως αυ¬ 
τά αντικαταστάθηκαν από τα άρθρα 3 και 4 του Ν. 
177/1975 (Φ.Ε.Κ. 205/1975τ. Α'). 

2. Την αριθ. 414985/29.11.1985 (Φ.Ε.Κ. 757/18.12.1985 
τ. Β') κοινή απόφαση των Υφυπουργού Εθνικής Οικονο¬ 
μίας και Αναπληρωτή Υπουργού Γεωργίας «Μέτρα δια¬ 
χείρισης της άγριας πτηνοπανίδας», όπως αυτή τροπο¬ 
ποιήθηκε με τις 366599/16.12.1996 (Φ.Ε.Κ. 1188/ 
31.12.1996 τ. Β') και 294283/23.12.1997 ( Φ.Ε.Κ. 68/ 
4.2.1998 τ. Β'), κοινές αποφάσεις των Υπουργών Εθνικής 
Οικονομίας και Γεωργίας. 

3. Την αριθ. 89880/1506/31.3.2000 εγκύκλιο του Γενι¬ 
κού Διευθυντή Δασών και Φ.Π. «Περί καταφυγίων άγριας 
ζωής». 

4. Την αριθ. 2496/14.6.2004 ΕΚΘΕΣΗ - ΕΙΣΗΓΗΣΗ του 
Δασολόγου Βασιλείου Κορμεντζα με την τελική πρόταση 
για την ανάγκη τροποποίησης των ορίων του Καταφυγίου 
άγριας ζωής περιοχής «Αθαμανίου - ©εοδωριάνων», πε¬ 
ριφέρειας Δήμου Αθαμανίας και Κοινότητας θεοδωριά- 
νων, Νομού Άρτας, για τους λόγους που αναλυτικά ανα- 
φέρονται σ’ αυτήν την οποία και αποδεχόμεθα. 

5. Την πρόταση του Κυνηγετικού Συλλόγου Ανατολικών 
Τζουμέρκων, αποφασίζουμε: 

1. Εγκρίνουμε την τροποποίηση ορίων στο Καταφύγιο 
άγριας ζωής περιοχής « Αθαμανίου - θεοδωριάνων», πε¬ 
ριφέρειας Δήμου Αθαμανίας και Κοινότητας Θεοδωριά- 
νων, Νομού Άρτας εκτάσεως 4.134,95 στρεμμάτων, το 
οποίο είναι απαραίτητο για την καλύτερη προστασία των 
θηραμάτων, των ενδιαιτημάτων και της χλωρίδας της πε¬ 
ριοχής. 

2. Η έκταση του Καταφυγίου άγριας ζωής όπως αυτή 
απεικονίζεται στο θεωρημένο από τη Δ/νση Δασών Άρτας 
χάρτη με κλίμακα 1: 50.000, που επισυνάπτεται στην πα¬ 
ρούσα, ορίζεται ως εξής: 

Ανατολικά: Από το ύψωμα «Ξέρακας» Υψομετρικό ση¬ 
μείο Υ.Σ. 1480 μ. και με κατεύθυνση βόρεια επί του αντε¬ 
ρείσματος αυτού καταλήγει στο σημείο της κεντρικής κοί¬ 
της του χειμάρρου «Γκούρα» ακριβώς στο σημείο που 
πλαταίνει η κοίτη του χειμάρρου αυτού, βγαίνοντας από 
τα στενά «Γκλίτσες». 

Βόρεια: Από το σημείο αυτό της κοίτης του ρέματος 
«Γκούρο» ακολουθεί τούτο καθ’ όλη του τη διαδρομή με 
κατεύθυνση νοτιοδυτική - Δυτική μέχρι το σημείο «Σμίξη», 
όπου ενώνονται οι δύο συμβάλλοντες κλάδοι του χειμαρ¬ 
ρώδους ρέματος «Γ κούρο» τα ρέματα «Άσπρη Γ κούρο» 
και «Μουζάκι». 

Δυτικά: Από τη θέση «Σμίξη» και με κατεύθυνση νοτιο¬ 
δυτική φθάνει πάντα ακολουθώντας την κεντρική κοίτη 
του χειμάρρου «Μουζάκι» στη γέφυρα θέση «Αρμερίστρα» 
και στη συνέχεια ακολουθεί τον αμαξιτό δρόμο Θεοδω- 
ριάνων - Άρτας με κατεύθυνση νότια φθάνει στο εικόνισμα 
στη θέση «Σταυρός» και είναι το όριο του υδροκρίτη της 
λεκάνης Θεοδωριάνων και της λεκάνης Αθαμανίου. 

Νότια: Στη συνέχεια ακολουθεί από το σημείο αυτό το 
αντέρεισμα προς το ύψωμα «Σταυρός» Υ.Σ. 1390 μ. καίμε 
κατεύθυνση βορειανατολική καταλήγει στο ύψωμα «Ξέ- 
ρακας» Υ.Σ. 1480 μ. απ’ όπου άρχισε. 

3. Εντός του καταφυγίου άγριας ζωής απαγορεύεται η 
Θήρα παντός θηράματος και κάθε είδους άγριας πανίδας, 
η σύλληψη κάθε είδους της άγριας πανίδας για μη ερευνη¬ 
τικούς σκοπούς, η καταστροφή κάθε είδους ζώνης με φυ¬ 
σική βλάστηση, η καταστροφή των ζωντανών φυτοφρα¬ 
κτών, η αμμοληψία, η αποστράγγιση και αποξήρανση ελω¬ 
δών εκτάσεων, η ρύπανση των υδατικών πόρων και η 
ένταξη έκτασης καταφυγίου άγριας ζωής σε πολεοδομικό 
ή ρυμοτομικό σχεδίασμά. Η εκτέλεση έργων ή εργασιών 
και ιδίως, αλιευτικά έργα, έργα αναδασμού, τουριστικές 
και βιομηχανικές εγκαταστάσεις, κατασκηνώσεις, λατο¬ 
μεία, μεταλλεία και δρόμοι εκτελούνται αφού προηγουμέ¬ 
νως έχει υποβληθεί Μελέτη περιβαλλοντικών επιπτώσεων 
τύπου Α' και έχει χορηγηθεί έγκριση περιβαλλοντικών 
όρων. 


Κατ’ εξαίρεση επιτρέπεται η σύλληψη ειδών της άγριας 
πανίδας και η μεταφοράτους προς εμπλουτισμό άλλων κα¬ 
ταλλήλων περιοχών μόνον από τη Δασική Υπηρεσία. Με 
απόφασή μας, που θα δημοσιευθεί στην Εφημερίδα της 
Κυβερνήσεως, μπορεί να απαγορευτεί ή να τεθούν όροι ή 
περιορισμοί στην άσκηση της αλιείας, γεωργίας, βοσκής, 
υλοτομίας, χρήσης των φυτοπροστατευτικών προϊόντων 
και της συλλογής και κοπής αρωματικών, βαφικών, αρτυ- 
ματικών, μελισσοκομικών και ανθοκομικών - διακοσμητι- 
κών φυτών για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής, τους Δημοτικούς και Κοινοτικούς Υπαλλή¬ 
λους ( άρθρο 289 παρ. 1 του Ν.Δ. 86/1969) και τις Κυνη¬ 
γετικές Οργανώσεις, οι δε παραβάτες τιμωρούνται με τις 
ποινές που προβλέπονται από τις διατάξεις της Δασικής 
Νομοθεσίας (παρ. 9 και 18 του άρθρου 287 Ν.Δ. 86/1969 
καιτης αριθ. 414985/29.11.1985 (Φ.Ε.Κ. 757/18.12.1985τ. 
Β') κοινής απόφασης των Υφυπουργού Εθνικής Οικονο¬ 
μίας και Αναπληρωτή Υπουργού Γεωργίας «Μέτρα δια¬ 
χείρισης της άγριας πτηνοπανίδας», όπως αυτή τροπο¬ 
ποιήθηκε και ισχύει μέχρι σήμερα. 

5. Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

6. Η ισχύς της παρούσας άρχεται από της δημοσιεύσε- 
ώς της στην Εφημερίδα της Κυβερνήσεως και κάθε άλλη 
σχετική με το θέμα απόφαση παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 14 Ιουνίου 2004 

Ο Γενικός Γραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 8288 (4) 

Έγκριση του Οργανισμού Εσωτερικών Υπηρεσίας του 
ΝΠΔΔ «Δημοτικό Γυμναστήριο Κιάτου». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

Τις διατάξεις: 

α) Του άρθρου 14τουΝ. 2880/2001 (ΦΕΚ9/τ.Α'/30.1.2001) 
«Πρόγραμμα Πολιτεία για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις». 

β) Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιες της παρ.5 του άρθρου 8 του Νόμου 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

γ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης»,όπως ισχύει με τις τροποποιήσεις του. 

δ) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29 Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

ε) Τις διατάξεις του Ν. 2725/1999 (ΦΕΚ Α/121/1999) 
«Ερασιτεχνικός και Επαγγελματικός αθλητισμός και άλ¬ 
λες διατάξεις». 

στ) Των Π. Δ/των 50/2001 (ΦΕΚ 39/Α75.3.2001) «Καθορι¬ 
σμός των προσόντων διορισμού σε θέσεις φορέων του Δη¬ 
μόσιου Τομέα», 37α/1987 (ΦΕΚ 11/Α71987) «Μερική επέ¬ 
κταση διατάξεων - που ισχύουν για τους Δημοσίους Υπαλ¬ 
λήλους και τους υπαλλήλους των άλλων νομικών 
προσώπων δημ. δικαίου και στους υπαλλήλους των Ο.Τ.Α. 
και προσαρμογή στις ρυθμίσεις του Ν. 1586/1986» και 22/ 
1990 (ΦΕΚ 7/Α/1990) «Μερική επέκταση διατάξεων - που 
ισχύουν για τους Δημοσίους Υπαλλήλους και τους υπαλλή¬ 
λους των άλλων νομικών προσώπων δημ. δικαίου και στους 
υπαλλήλους των Ο.Τ.Α.» όπως ισχύουν κάθε φορά. 

ζ) Των άρθρων 26 Α και 203 του Δ.Κ.Κ. (Π.Δ. 410/1995), 
όπως ισχύουν. 

η) Την αριθμ.22/2003 απόφαση του Διοικητικού Συμ¬ 
βουλίου του Δημοτικού Γυμναστηρίου Κιάτου περί έγκρι¬ 
σης του ΟΕΥ του Νομικού Προσώπου και την αριθμ. 
25/2004 όμοια του Δημοτικού Συμβουλίου Σικυωνίων πε¬ 
ρί παροχής σύμφωνης γνώμης για τον Οργανισμό αυτό. 

θ) Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5 του Ν. 1188/1981, όπως αντικατα- 
στάθηκε με το άρθρο 8 παρ.4 του Ν. 2307/1995 που δια¬ 
τυπώθηκε στην αριθμ. 4/6/30.3.2004 απόφαση αυτού. 

ι) Την αριθμ. 8832/31.12.1997 απόφαση του Γενικού 
Γραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεως αυτών κατ’εντολή του (ΦΕΚ 
551/98/τ.Β'), αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
ΝΠΔΔ «Δημοτικό Γ υμναστήριο Κιάτου» ο οποίος έχει ως 
εξής: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΟΥ ΔΗΜΟΤΙΚΟΥ ΓΥΜΝΑΣΤΗΡΙΟΥ ΚΙΑΤΟΥ 

Οι Υπηρεσίες του Δημοτικού Γ υμναστηρίου Κιάτου λει¬ 
τουργούν σε επίπεδο Διεύθυνσης- Τ μημάτων - Γ ραφείων, 
σύμφωνα με την υπ’ αριθ. 5744 συστατική πράξη προ¬ 
σαρμογής του, που δημοσιεύθηκε στο ΦΕΚ με αριθ. 
716/Β/8.6.2001 με τα εξής τμήματα: 


1. Διοικητικών και Οικονομικών Υπηρεσιών. 

2. Συντήρησης και κατασκευής Αθλητικών Εγκαταστά¬ 
σεων. 

3. Αθλητικών και Πολιτιστικών Δραστηριοτήτων. 

Άρθρο 2 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ - ΚΑΘΗΚΟΝΤΑ 
ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω- 
ση με προσωπικό του τμήματος του και για την απόδοση 
των προγραμμάτων Αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού λειτουργίας του Δημοτικού Γ υμναστηρίου Κιάτου. 

4. Έχει την ευθύνη για την ομαλή λειτουργία, τάξη και 
καθαριότητα του Δημοτικού Γυμναστηρίου Κιάτου και 
των λοιπών χώρων άθλησης, σε θέματα συντήρησης - κα¬ 
θαριότητας. 

5. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφασή του. 

6. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουρ¬ 
γίας Προπονήσεως Αθλητικών Σωματείων. 

8. Σε συνεννόηση με το Συντηρητή χλοοτάπητα καθορί¬ 
ζει τις προπονήσεις του ποδοσφαιρικού τμήματος. 

9. Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων για τη διεξαγωγή Αθλητικών 
και Πολιτιστικών εκδηλώσεων. 

10 . Ενημερώνει τη Διοίκηση για τις ελλείψεις διαφόρων 
Αθλητικών οργάνων και λοιπών ειδών συντήρησης και κα¬ 
θαριότητας. 

11. Φροντίζει και ελέγχει όλες τις Αθλητικές εγκαταστά¬ 
σεις που περιβάλλουν το Δημοτικό Γ υμναστήριο Κιάτου. 

12. Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
άμεση μεταφορά σ’ ανάλογο Νοσοκομείο όσων έχουν 
ανάγκη, καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

13. Εισηγείται στο Διοικητικό Συμβούλιο όλα τα θέματα 
και μετέχει στις συνεδριάσεις χωρίς ψήφο. 

Άρθρο 3 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Χειρίζεται τα θέματα που έχουν σχέση με τους εργα¬ 
ζομένους στο Δημοτικό Γυμναστήριο Κιάτου. 

2. Τηρεί ενημερωμένους μ’ όλα τα απαραίτητα στοιχεία 
στους Υπηρεσιακούς Ατομικούς Φακέλους των εργαζο¬ 
μένων στο Δημοτικό ή Κοινοτικό χώρο άθλησης. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό Γ υμναστήριο Κιάτου. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία με 
τους Προϊσταμένους των άλλων τμημάτων ή Γ ραφείων. 

5. Ευθύνεται για την έγκαιρη και σωστή εφαρμογή της 
εργατικής Νομοθεσίας σ’ ό,τι αφορά τους εργαζομένους 
στο Δημοτικό Γ υμναστήριο Κιάτου εισηγούμενος ανάλο¬ 
γα στο Διοικητικό Συμβούλιο. 

6. Εγκρίνει τις άδειες των εργαζομένων του Νομικού 
Προσώπου. 

7. Ελέγχει τις κάρτες παρουσίας των εργαζομένων και 
ενημερώνει το Διοικητικό Συμβούλιο για κάθε απουσία ή 
ανωμαλία. 

8. Φροντίζει για την έγκαιρη σύνταξη, αναμόρφωσητου 
ετήσιου προϋπολογισμού σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
ΟΤΑ καθώς και την έγκαιρη σύνταξη και υποβολή του ετή¬ 
σιου Απολογισμού. 

9. Παρακολουθεί την κίνηση Εσόδων - Εξόδων του Δη¬ 
μοτικού ή Κοινοτικού χώρου άθλησης κατά τομέα δρα¬ 
στηριότητας και ενημερώνει έγκαιρα τις ενδιαφερόμενες 
υπηρεσίες και το Διοικητικό Συμβούλιο. 

10. Προσδιορίζει τις τακτικές ανάγκες του Δημοτικού ή 
Κοινοτικού χώρου άθλησης σε ετήσια βάση και προβαίνει 
στην προμήθεια διαφόρων υλικών. 

11. Διενεργεί διαγωνισμό για μισθώσεις, εκμισθώσεις, 
προμήθειες που αφορούν το Δημοτικό ή Κοινοτικό χώρο 
άθλησης σύμφωνα με τις διατάξεις που ισχύουν για τα 
Ν.Π.Δ.Δ. των ΟΤΑ. 

12. Φροντίζει για τη σύνταξη, προώθηση και έγκριση 
διαφόρων ενταλμάτων. 

13. Φροντίζει για την είσπραξη διαφόρων πόρων του 
Δημοτικού ή Κοινοτικού χώρου άθλησης. 

14. Φροντίζει για τη μισθοδοσία και λοιπές παροχές 
στους εργαζομένους. 

15. Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρ/μου, Ι.Κ.Α 
κ.λ.π. σύμφωνα με τις ισχύουσες διατάξεις των ΟΤΑ. 

16. Παραλαμβάνει και φυλάσσει το υλικό που προορίζε¬ 
ται για το Δημοτικό ή Κοινοτικό χώρο άθλησης. 

17. Φροντίζει για τη διανομή του υλικού σύμφωνα με τον 
προορισμό τους. 

18. Προβαίνει σε καταστροφή και εκποίηση του άχρη¬ 
στου υλικού. 

19. Τηρεί τα απαιτούμενα βιβλία κ.λ.π. σύμφωνα με τις 
διατάξεις περί Ν.Π.Δ.Δ. των ΟΤΑ. 

20. Συνεργάζεται μετά άλλα τμήματα ή Γ ραφείο για θέ¬ 
ματα συναρμοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα του Δημοτικού ή Κοινοτικού χώρου 
άθλησης για την άμεση παροχή υγειονομικής περίθαλ¬ 
ψης στους ευρισκόμενους στους χώρους του Δημοτικού 
ή Κοινοτικού χώρου άθλησης. 

22. Έχει την δυνατότητα να εξουσιοδοτήσει εγγράφως 
κάποιον υπάλληλο του τμήματος ή Γ ραφείου του για τη 
διεκπεραίωση οποιασδήποτε εργασίας. 

Άρθρο 4 

ΑΡΜΟΔΙΟΤΗΤΕΣ ΤΜΗΜΑΤΟΣ ΣΥΝΤΗΡΗΣΗΣ ΚΑΙ 

ΚΑΤΑΣΚΕΥΩΝ ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εισηγείται στο Διοικητικό Συμβούλιο για την εκτέλε¬ 
ση συντήρησης ή κατασκευής και υπολογίζει τις απαιτού- 
μενες δαπάνες. 

2. Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων Έργων 
ή Εμπειροτέχνη, όπως προβλέπεται από τις σχετικές δια¬ 
τάξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

4. Ευθύνεται για την φύλαξη, συντήρηση, επισκευή του 
υλικού και μέσων εξοπλισμού του Δημοτικού ή Κοινοτικού 
χώρου άθλησης. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προμή¬ 
θεια τους σε ετήσια βάση. 

7. Φροντίζει για τον προσδιορισμό των αναγκών στο 


προσωπικό του τμήματος του και εισηγείται σχετικά στο 
Διοικητικό Συμβούλιο. 

8. Φροντίζει για την αναζήτηση των απαιτούμενων στα¬ 
τιστικών στοιχείων για ότι αφορά την συντήρηση των 
εγκαταστάσεων και του υλικού. 

9. Συνεργάζεται με το άλλο τμήμα ή Γ ραφείο για θέμα¬ 
τα συναρμοδιότητας. 

10. Φροντίζει και έχει την ευθύνη για τη συντήρηση 
όλων των εγκαταστάσεων ενός Δημοτικού χώρου άθλη¬ 
σης και συγκεκριμένα: 

• των κτιριακών εγκαταστάσεων 

• των ηλεκτρολογικών εγκαταστάσεων 

• των υδραυλικών και θερμοϋδραυλικών εγκαταστάσεων 

• των υπαίθριων εγκαταστάσεων 

• των αναβατήρων χιονοδρομικών κέντρων 

• των ξυλουργικών εγκαταστάσεων 

• της πισίνας 

• των χλοοταπήτων 

• των κήπων - παρτεριών 

• κλάδεμα, κόψιμο χόρτων, λίπανση, ράντισμα, σκάψιμο. 

11. Την ευθύνη της χάραξης των γραμμών σε οποιοδή- 
ποτε Αγωνιστικό χώρο έχει το εν λόγω τμήμα. 

12. Στα γήπεδα ποδοσφαίρου με χόρτο ή χωρίς χόρτο 
που μετά από μια ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 
αποστάσεων, τότε την εργασία αυτή την κάνει το εν λόγω 
τμήμα. Μόνο στην περίπτωση που οι γραμμές φαίνονται 
και απλώς και απλώς χρειάζονται φρεσκάρισμα για τον συ¬ 
γκεκριμένο αγώνα ποδοσφαίρου, τότετο φρεσκάρισμα γί¬ 
νεται από τον υπάλληλο κλάδου ΥΕ φύλακας - Γ εν. Καθη¬ 
κόντων Εργάτη, που έχει υπηρεσία στο γήπεδο αυτό. 

13. Φροντίζει για τη συντήρηση καιτονκαθαρισμότηςπι- 
σίνας σε καθημερινή βάση, παρακολούθηση της καταλλη¬ 
λότητας του νερού (ΡΗ και χλωρίου) και αποστολή δείγ¬ 
ματος νερού για μικροβιολογικό έλεγχο σύμφωνα με τον 
Κανονισμό Λειτουργίας του Νομικού Προσώπου Δημοσί¬ 
ου Δικαίου του Δημοτικού και Κοινοτικού χώρου άθλησης. 

14. Όταν γίνεται η ετήσια συντήρηση του Κολυμβητηρί¬ 
ου αυτό θα παραμείνει κλειστό κατά τη διάρκεια των ερ¬ 
γασιών. 

15. Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών Σωματείων. 

Κάθε εργασία, τροποποίηση, αλλαγή επέκταση μηχα¬ 
νολογικού, ηλεκτρολογικού, υδραυλικής εγκατάστασης 
του σχεδίου του Δημοτικού χώρου άθλησης γίνεται σύμ¬ 
φωνα με τις διατάξεις του Π.Δ. 410/1995 (Δ.Κ.Κ.) 

Μια φορά το χρόνο τουλάχιστον θα πρέπει να υπάρχει 
έλεγχος λειτουργίας των Μηχανολογικών εγκαταστάσε¬ 
ων από αρμόδιο μηχανικό της Τεχνικής Υπηρεσίας του 
Δήμου και ελλείψει αυτής από την αρμόδια υπηρεσία της 
Περιφέρειας. 

Όπου λειτουργούν καυστήρες, λέβητες ΒΟΠΧΕΚ υπο¬ 
χρεωτικά θα γίνει συντήρηση τουλάχιστον δυο φορές το 
χρόνο. 

α) είτε από υπάλληλο αντίστοιχης ειδικότητας 

β)είτε από ειδικό ιδιωτικό συνεργείο συντήρησης και θα 
διακόπτεται η λειτουργία του κολυμβητηρίου ή του γυ¬ 
μναστηρίου μετά από εισήγηση του αρμόδιου υπαλλήλου. 

Άρθρο 5 

ΑΡΜΟΔΙΟΤΗΤΕΣ ΤΜΗΜΑΤΟΣ 

ΑΘΛΗΤΙΚΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

2. Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή αλλαγή αυτών. 

4. Εισήγηση προς τη Διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίη¬ 
ση των υπαρχόντων αθλητικών χώρων. 

5. Συντονισμός παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

6. Συνεργασία μετά αθλητικά σωματεία και συλλόγους 
του Δήμου και παροχή κάθε δυνατής βοήθειας στη λει¬ 
τουργία αυτών. 

7. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές φυ¬ 
σικής αγωγής των σχολείων. 

8. Προγραμματισμός και οργάνωση αθλητικών και πολιτι¬ 
στικών εκδηλώσεων σχετικών με τα προγράμματα που υλο¬ 
ποιείτο Νομικό Πρόσωπο, με σκοπό τη διάδοση καιτην ανά¬ 
πτυξη του αθλητικού πνεύματος σε όλους τους δημότες. 

9. Μέριμνα για την καλή λειτουργία των αιθουσών γυ¬ 
μναστικής και των χώρων άθλησης. 

10. Ευθύνη για την καλή λειτουργία και απόδοση της 
υλικοτεχνικής υποδομής των αιθουσών, καθώς επίσης και 
ο εντοπισμός τυχόν ελλείψεων και βλαβών του εξοπλι¬ 
σμού τους γενικότερα. 

11. Φροντίδα για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητας τους. 

12. Μέριμνα για την αποφυγή ατυχημάτων κατά την 
ώρα της άθλησης των αθλουμένων στα τμήματα τους. 

13. Παροχή πρώτων βοηθειών, περίθαλψης, αντιμετώ¬ 
πιση εκτάκτων περιστατικών (κακώσεων, τραυματισμών 
κλπ.) όλων των αθλουμένων εντός των χώρων άθλησης. 

14. Τήρηση ατομικών καρτελών των αθλουμένων και 
σημείωση των επιδόσεων τους. 

15. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεωντου Α.Κ. (διοργάνωση 
συνεντεύξεωντύπου, προετοιμασία και επιμέλεια αρθρο- 
γραφίας, συνεργασία με Μ.Μ.Ε. κ.α.) 

16. Ενημέρωση του κοινού πάνω στην αποστολή και στις 
εκδηλώσειςτου Νομικού Προσώπου και προβολή τους με 
κάθε πρόσφορο μέσο. 

17. Μέριμνα για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση με αυτές (προγράμματα, αφίσες κ.λπ.) 

"Αρθρο 6 

Όταν το Νομικό Πρόσωπο λειτουργεί σε επίπεδο γρα¬ 
φείου στην αρμοδιότητά του ανήκει η άσκηση όλων των 
αρμοδιοτήτων του Νομικού Προσώπου. 

Άρθρο 7 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΝΟΜΙΚΟΥ ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ 
ΔΗΜΟΤΙΚΟΥ Η ΚΟΙΝΟΤΙΚΟΥ ΧΩΡΟΥ ΑΘΛΗΣΗΣ 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ' (εισαγωγικός), Γ, Β' και Α' (κατα¬ 
ληκτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε’(εισαγωγικός),Δ', Γ, Β', (καταληκτικός). 

• Τα προσόντα διορισμού των θέσεων περιγράφονται 
στα Π. Δ/τα 50/2001,37α/1987 και 22/1990. 


• Οι θέσεις που προβλέπονται ανά κατηγορία και κλά¬ 
δο είναι οι εξής: 

ΚΑΤΗΓΟΡΙΑ ΠΕ 

ΚΛΑΔΟΣ ΘΕΣΕΙΣ ΘΕΣΕΙΣ 

ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 
ΠΕ ΔΙΟΙΚΗΤΙΚΟΣ- 1 

ΟΙΚΟΝΟΜΙΚΟΣ 

ΠΕ ΚΑΘΗΓΗΤΩΝ 1 

ΦΥΣΙΚΗΣ ΑΓΩΓΗΣ 

ΣΥΝΟΛΑ 2 

ΚΑΤΗΓΟΡΙΑ ΤΕ 

ΤΕ ΤΕΧΝΟΛΟΓΩΝ 1 

ΠΟΛΙΤΙΚΩΝ ΜΗΧΑΝΙΚΩΝ 
ΤΕ ΤΕΧΝΟΛΟΓΩΝ 1 

ΗΛΕΚΤΡΟΛΟΓΩΝ ΜΗΧΑΝΙΚΩΝ 
ΤΕ ΤΕΧΝΟΛΟΓΩΝ 1 

ΓΕΩΠΟΝΩΝ 

ΤΕ ΔΙΟΙΚΗΤΙΚΟΥ 1 

ΛΟΓΙΣΤΙΚΟΥ 

ΣΥΝΟΛΑ 4 

ΚΑΤΗΓΟΡΙΑΔΕ 

ΔΕ ΔΙΟΙΚΗΤΙΚΩΝ/ΓΡΑΜΜΑΤΕΩΝ 1 
ΔΕ ΤΕΧΝΙΤΩΝ Υδραυλικού 1 

Ξυλουργού - Συντηρητού κτιρίων 
Ελαιοχρωματιστών 
Ηλεκτροσυγκολητών 

Κηπουρών 1 

ΔΕ ΤΕΧΝΙΚΟΙ 

Δομικών έργων - Ηλεκτρολογικού 

Ηλεκτρολογίας 1 

ΣΥΝΟΛΑ 4 

ΚΑΤΗΓΟΡΙΑ ΥΕ 

ΥΕ Κλητήρων/Φυλάκων 4 

Νυχτοφυλάκων/ Γ ενικών 
Καθηκόντων/Εμπειρικών 
Κηπουρών Γεν. Καθηκ. 

ΥΕ Προσωπικού Καθαριότητας 2 

ΣΥΝΟΛΑ 6 

Άρθρο 8 

ΠΡΟΪΣΤΑΜΕΝΟΙ ΔΙΕΥΘΥΝΣΗΣ Ή ΤΜΗΜΑΤΩΝ 

Α. Ο Προϊστάμενος της Διεύθυνσης προέρχεται από 
τους κλάδους: 

• ΠΕΔιοικητικού/Οικονομικού και ελλείψει αυτού ΤΕ Δι¬ 
οικητικού/ Λογιστικού. 

Β. Ο Προϊστάμενος του Τμήματος Διοικητικών και Οικο¬ 
νομικών Υπηρεσιών προέρχεται από τους κλάδους: 

• ΠΕΔιοικητικού/Οικονομικού και ελλείψει αυτού 

• ΤΕ Διοικητικού/Λογιστικού και ελλείψει αυτού 

• ΔΕ Διοικητικών/Γ ραμματέων 

Γ. Ο Προϊστάμενος του Τμήματος Συντήρησης και Κα¬ 
τασκευών των αθλητικών εγκαταστάσεων προέρχεται 
από τους κλάδους: 

• ΠΕ Μηχανικών και ελλείψει αυτού 

• ΤΕ Μηχανικών και ελλείψει αυτού 

• ΔΕ Τεχνικών 

Δ. Ο Προϊστάμενος του Τμήματος Αθλητικών και Πολι¬ 
τιστικών Δραστηριοτήτων προέρχεται από τους κλάδους: 

• ΠΕ Καθηγητών Φυσικής Αγωγής και ελλείψει αυτού 

• ΠΕΔιοικητικού/Οικονομικού και ελλείψει αυτού 

• ΤΕ Διοικητικού /Λογιστικού και ελλείψει αυτού 

• ΔΕ Διοικητικών/Γ ραμματέων 

Όταν το Νομικό Πρόσωπο λειτουργεί σε επίπεδο Γρα¬ 
φείου ως Προϊστάμενος Γραφείου ορίζεται υπάλληλος 
που προέρχεται από τις κατηγορίες ΠΕ και ελλείψει αυ¬ 
τού ΤΕ και ελλείψει αυτού ΔΕ. 

"Αρθρο 9 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 10 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2004, ο οποίος ενι- 
σχύεται και από τους Κ.Α.Π. με ποσό 38.738,08 Ευιτ>, το 
ύψος της οποίας για τα επόμενα Οικονομικά έτη δεν μπο¬ 
ρεί να προσδιοριστεί. 

Σε καμία περίπτωση δεν μπορεί να γίνει άμεση πλήρω¬ 
ση των θέσεων του ΟΕΥ εφόσον τα οικονομικά του Νομι¬ 
κού Π ροσώπου δεν επαρκο ύ ν να καλύ ψ ο υ ν το κόστος των 
προτεινομένων θέσεων. 

Άρθρο 11 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθεί γι αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 22 Ιουνίου 2004 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΚΩΝ/ΝΟΣ ΑΘΑΝΑΣΟΠΟΥΛΟΣ 

-*- 

Αριθ. 19/1519 (5) 

Καθιέρωση υπερωριακής εργασίας υπαλλήλων του Δή¬ 
μου Μαρμαρίου Ν. Εύβοιας. 

Ο ΔΗΜΑΡΧΟΣ ΔΗΜΟΥ ΜΑΡΜΑΡΙΟΥ 
Ν. ΕΥΒΟΙΑΣ 

Έχοντας υπόψη: 

1. Τις διατάξεις του άρθρου 21 παρ. 3του Ν. 2515/1997 
σύμφωνα με το οποίο δεν δικαιολογείται υπερωριακή 
απασχόληση πέραν των 60 ωρών το μήνα για κάθε υπάλ¬ 
ληλο. 

2. Την εγκύκλιο του Υπουργείου Οικονομικών 2030771/ 
4262/0022/1997 σύμφωνα με την οποία οι ώρες απασχό¬ 
λησης κατανέμονται από τον Δήμαρχο στους υπαλλή¬ 
λους ανάλογα με τις υπηρεσιακές ανάγκες του Δήμου. 

3. Την πρόβλεψη των απαιτούμενων πιστώσεων στους 
οικείους κωδικούς αριθμούς του προϋπολογισμού του 
Δήμου έτους 2004, αποφασίζουμε: 

Καθορίζουμε τον αριθμό και την ειδικότητα των υπαλ- 
λήλωνπου θα απασχοληθούν κατά τη διάρκεια του έτους. 

Ορίζει ανά κατηγορία υπαλλήλων τον αριθμό των ωρών 
και το είδος της πρόσθετης απασχόλησης ως εξής: 

Στις διοικητικές υπηρεσίες όπου είναι απαραίτητη η 
απασχόληση τριών υπαλλήλων διοικητικών - οικονομικών 
οι οποίοι θα απασχοληθούν με την οργάνωση των διοικη¬ 


τικών - οικονομικών υπηρεσιών. Η εργασία αυτή απαιτεί 
χρόνο και ήρεμο περιβάλλον και δεν μπορεί να πραγμα¬ 
τοποιηθεί τις πρωινές ώρες. 

Έτσι θα εκτελεστεί απογευματινές ώρες μέχριτης 22ης 
ώρας. 

3 άτομα χ 200 ώρες = 600 ώρες 

Γιατην υπερωριακή αυτή απασχόληση έχειπροβλεφθεί 
πίστωση 4.402,05 ευρώ στον Κ.Α. 05/113.1 

Στην υπηρεσία ύδρευσης είναι απαραίτητη η απασχό¬ 
ληση δύο (2) υπαλλήλων (τεχνιτών - εργατών) οι οποίοι θα 
απασχοληθούν με την επισκευή έκτακτων ζημιών που 
μπορεί να συμβούν στο δίκτυο ύδρευσης ανά πάσα ημέ¬ 
ρα και ώρα. Επομένως η απασχόληση θα πραγματοποιη¬ 
θεί και τις απογευματινές καθημερινές ώρες πέραν του 
κανονικού ωραρίου και τις Κυριακές και εξαιρέσιμες ημέ¬ 
ρες σε ώρες πρωινές και απογευματινές 

2 άτομα χ 200 ώρες= 400 ώρες. 

Γ ιατην υπερωριακή αυτή απασχόληση έχειπροβλεφθεί 
πίστωση 4.402,05 ευρώ στον Κ.Α. 20/113.1. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρμάρι, 24 Μάίου 2004 

Ο Δήμαρχος 
ΝΙΚΟΛΑΟΣ ΜΑΝΩΛΗΣ 

-♦- 

Αριθ. 4354 (6) 

Μεταφορά τριών (3) κενών οργανικών θέσεων ΔΕΠ από 
το Πολυτεχνείο Κρήτης στο Γενικό Τμήμα του Ιδρύμα¬ 
τος. 

Ο ΠΡΥΤΑΝΗΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 

Έχοντας υπόψη: 

1. Τις διατάξεις του Ν. 545/1977 περί ιδρύσεως του Πο¬ 
λυτεχνείου Κρήτης. 

2. Τις διατάξεις του άρθρου 1 του Ν. 1674/1986 (ΦΕΚ 
203) με τις οποίες μεταβιβάζονται οι αρμοδιότητες για την 
έκδοση πράξεων διορισμού, πρόσληψης, μονιμοποιή¬ 
σεις, κ.λπ. στους Πρυτάνεις των ΑΕΙ καθώς και του Π.Δ. 
132/1988 (ΦΕΚ 59), με το οποίο μεταβιβάζονται οι παρα¬ 
πάνω αρμοδιότητες στον Πρύτανη του Πολυτεχνείου 
Κρήτης. 

3. Τις διατάξεις του Ν. 2817/2000, άρθρο Μπαρ. 5. 

4. Την αριθμ. πρωτ. 3942α/28.6.2000 πράξη του Πρύτα¬ 
νη με την οποία μεταφέρθηκαν οι κενές οργανικές θέσεις 
ΔΕΠ - ΕΤΕΠ - ΕΕΔΙΠ από τα Τμήματα στο Πολυτεχνείο 
Κρήτης. 

5. Την ύπαρξη δέκα επτά (17) κενών οργανικών θέσεων 
μελών ΔΕΠ στο Ίδρυμά μας. 

6. Την Υ.Α. Φ. 121.1 /3/144984-Β2/19.12.2003 με την 
οποία δόθηκαν τρεις (3) θέσεις ΔΕΠ στο Πρυτανικό Συμ¬ 
βούλιο. 

7. Την απόφαση του Πρυτανικού Συμβουλίου αριθμ. 
152/20.1.2004 με την οποία οι παραπάνω θέσεις ΔΕΠ δό¬ 
θηκαν στο Γ ενικό Τμήμα. 

8. Το γεγονός ότι από αυτή την απόφαση δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Μεταφέρονται από τις δέκα επτά (17) κενές οργανι¬ 
κές θέσεις του Ιδρύματος, στο Γενικό Τμήμα τρεις (3) 
κενές οργανικές θέσεις Διδακτικού Ερευνητικού Προ¬ 
σωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 8 Ιουλίου 2004 
Ο Πρύτανης 
ΓΙΑΝΝΗΣ Α. ΦΙΛΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


(7) 

Στην υπ’ αριθμ. 31118/2004 απόφαση του Υπουργού 
Απασχόλησης και Κοινωνικής Προστασίας, η οποία δημο- 
σιεύθηκε στο ΦΕΚ 958/τευχ. Β725.6.2004, επιφέρεται η 
παρακάτω διόρθωση στη στήλη Α στίχο 4 από το τέλος 
στη σελίδα 12227: Αντίτου εσφαλμένου «Ανακαλούμετην 
αρ. 30149/2.2.2001 απόφασή μας», το ορθό «Ανακαλούμε 
τηναρ. 30157/5.2.2002 απόφασή μας». 

(Από το Υπουργείο Απασχόλησης 
και Κοινωνικής Προστασίας) 

-♦- 

( 8 ) 

Στην αριθ. 172344/2582/4.7.1985 απόφαση του Υπουρ¬ 
γού Γεωργίας που δημοσιεύθηκε στο ΦΕΚ 452/18.7.1985 


τεύχος Β' στη σελίδα 4631 στην Α' στήλη στον 37 στίχο εκ 
των άνω διορθώνεται το εσφαλμένο «10.000» στο ορθό 
«5.493,20». 


(Από την Περιφέρεια Ηπείρου) 

-♦- 

Ο) 

Στην αριθμ. 3088/11.5.2004 απόφαση του Γενικού 
Γραμματέα Περιφέρειας Ηπείρου «περί Σύστασης του 
Οργανισμού Εσωτερικής Υπηρεσίας (Ο.Ε.Υ.) του Παιδι¬ 
κού Σταθμού Ωρωπού, Δήμου Λούρου, που δημοσιεύθη¬ 
κε στο αριθμ. ΦΕΚ 857/11.6.2004, τ. Β', γίνεται η εξής 
διόρθωση: 

Από το εσφαλμένο « Β-Τακτικό προσωπικό προσωπο¬ 
παγών θέσεων 

1. ΤΕ Βρεφονηπιοκομίας - θέσεις 2 

2. ΥΕ προσωπικού καθαριότητας - θέση 1» 

στο ορθό «Β-Τακτικό προσωπικό προσωποπαγών θέσεων 

1. ΤΕ Βρεφονηπιοκομίας - θέσεις 2 

2. ΥΕ μαγείρων - θέση 1 

3. ΥΕ προσωπικού καθαριότητας - θέση 1». 

(Από την Περιφέρεια Ηπείρου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




